ગરુડ ભવ્ય છે. તેની વિશાળ પાંખો અને તીક્ષ્ણ દૃષ્ટિ વડે તે આભમાં હોય ત્યારે એક માઈલ દૂરથી નાચતા કૂદતા સસલાંને જોઈ શકે છે. તેની જોવાની ક્ષમતા આપણા કરતાં સાડાત્રણ ગણી વધારે છે. આકાશમાં ઉડતા બીજાં ગરુડને તો તે ૫૦ માઈલ દૂરથી પણ જોઈ શકે! તેની વાંકી ચાંચ, તેનાં શક્તિશાળી નહોર અને તેની ટોચે બિરાજવાની ટેવ તેનાં મજબૂત અને સશક્ત સ્નાયુઓની સાક્ષી પૂરે છે. તે પોતાનાં કરતાં સાત-આઠ ગણું વજન ઉચકી શકે છે. તે સહુથી મોટું પક્ષી છે પણ કોઈક ગીધ તેનાં કરતાં મોટું હોઈ પણ શકે. પરંતુ મોટું હોય તેથી શું, ગીધ પાસે ગરુડ જેવી ભવ્યતા કે તેનાં જેવું ગૌરવ નથી! ગરુડને ૧૫-૨૦ દેશોના રાજચિહ્નમાં સ્થાન મળ્યું છે. તેની ઊંચાઈ ત્રણ ફૂટ સુધીની હોય છે પણ તે આકાશના સ્વર્ગમાં વિહરી શકે છે! સમડી, શકરા, ગીધ કે બાજથી તે અલગ છે, તે દગાબાજ નથી! તે અમેરિકા, આફ્રિકા, ઓસ્ટ્રીયામાં જોવા મળે છે.